Kanton Sankt Vith (Belgisk Eifel)
Kanton Sankt Vith eller Belgisk Eifel er både en valgkanton og et lokalt retsområde med en fredsdommer tysk: Wahlkanton og Gerichtsbezirk, fransk: Canton électoral og canton judiciaire, hollandsk: Kieskanton og Gerechtelijk kanton i den østlige del af Belgien (i provinsen Liège i Vallonien). Kantonen består af fem kommuner.
 
Fra 1815 til 1919 var kantonen en del af Rhinprovinsen i Kongeriget Preussen. Efter 1. verdenskrig blev området en del af Belgien.

Beliggenhed 
Mod syd grænser kantonen op til Storhertugdømmet Luxembourg, mod øst til Forbundsrepublikken Tyskland (Rheinland-Pfalz og Nordrhein-Westfalen), mod nord til Kanton Malmedy, mod vest til komunerne Trois-Ponts og Stavelot samt til den belgiske provins Luxembourg.

Sprog 
Kantonen er landeligt præget og er forholdsvist tyndt befolket.

Flertallet af indbyggerne i kantonen er tysktalende, mens et mindretal taler fransk. Begge sprog har officiel anerkendelse.

Kommuner  
I kantonen er der fem kommuner: Bütgenbach, Büllingen, Amel, Sankt Vith og Burg-Reuland. 

Kantoner i Belgien